**Molėtų rajono savivaldybės taryba**

**SPRENDIMAS**

**DĖL savivaldybės nekilnojamojo turto perdavimo pagal panaudos sutartis asociacijoms**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 dalimi, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktu, 2, 3 ir 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.4 papunkčiu, 5 ir 6 punktais,atsižvelgdama į Arnionių bendruomenės 2015 m. lapkričio 30 d. prašymą „Dėl patalpų perdavimo“, Molėtų rajono savivaldybės administracijos direktoriaus 2015 m. lapkričio 12 d. įsakymą Nr. B6-1074 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, Levaniškių bendruomenės centro 2015 m. lapkričio 17 d. prašymą „Dėl patalpų skyrimo“, Molėtų „Vyturėlio“ vaikų lopšelio-darželio 2015 m. lapkričio 27 d. įsakymą Nr. V-53 „Dėl savivaldybės nekilnojamojo turto pripažinimo nereikalingu Molėtų „Vyturėlio“ vaikų lopšelio-darželio funkcijoms vykdyti“, Molėtų rajono vietos veiklos grupės „Keisdamiesi keičiamės“ 2015 m. lapkričio 30 d. raštą Nr. IN-195 „Dėl patalpų suteikimo panaudos pagrindais“, Lietuvos Respublikos žemės ūkio rūmų 2015 m. lapkričio 30 d. raštą „Dėl patalpų suteikimo“ ir Molėtų kultūros centro direktoriaus 2015 m. lapkričio 30 d. įsakymą Nr. V-35 „Dėl savivaldybės nekilnojamojo turto pripažinimo nereikalingu Molėtų kultūros centro funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti 10 metų laikotarpiui visuomeninei organizacijai Arnionių bendruomenei (kodas 302745095), buveinės adresas: Molėtų r. sav., Arnionių I k., Žvejų g. 12, pagal panaudos sutartį neatlygintinai naudoti, vykdant įstatuose nurodytą veiklą, Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą, esantį Molėtų r. sav., Arnionių I k., Žvejų g. 12:
   1. 272,03 kv. m patalpas, plane pažymėtas R-1 ÷ R-8, 1-1 ÷ 1-6, 1-12 ÷ 1-19, kurių įsigijimo vertė – 257 138,21 Eur, bendruomenės pastate (unikalus numeris 6098-7012-2012);
   2. automobilių stovėjimo aikštelę, plane pažymėtą b (unikalus numeris 4400-3068-0367), kurios įsigijimo vertė – 21 788,69 Eur;
   3. pėsčiųjų taką, plane pažymėtą b1 (unikalus numeris 4400-3068-0394), kurio įsigijimo vertė – 11 704,99 Eur;
   4. krepšinio aikštelę, plane pažymėtą b2 (unikalus numeris 4400-3068-0434), kurios įsigijimo vertė – 58 425,63 Eur;
   5. pavėsinę, plane pažymėtą 5I1ž (unikalus numeris 4400-3068-0345), kurios įsigijimo vertė – 19 453,20 Eur;
   6. geoterminio šildymo gręžinį, plane pažymėtą Gr-1 (unikalus numeris 4400-3101-9657), kurio įsigijimo vertė – 4 392,67 Eur;
   7. geoterminio šildymo gręžinį, plane pažymėtą Gr-2 (unikalus numeris 4400-3101-6054), kurio įsigijimo vertė – 3 818,35 Eur;
   8. geoterminio šildymo gręžinį, plane pažymėtą Gr-3 (unikalus numeris 4400-3101-9679), kurio įsigijimo vertė – 3 295,88 Eur;
   9. geoterminio šildymo gręžinį, plane pažymėtą Gr-4 (unikalus numeris 4400-3101-6913), kurio įsigijimo vertė – 3 889,60 Eur;
   10. geoterminio šildymo gręžinį, plane pažymėtą Gr-5 (unikalus numeris 4400-3101-9579), kurio įsigijimo vertė – 4 453,20 Eur;
   11. pastatų drenažo vamzdyną, plane pažymėtą D (unikalus numeris 4400-3101-5924), kurio įsigijimo vertė – 9 764,54 Eur;
   12. buitinių nuotekų rinktuvą, plane pažymėtą KF, KF1, KF2 (unikalus numeris 4400-3101-5968), kurio įsigijimo vertė – 9 426,26 Eur;

Nekilnojamojo turto registro numeris 44/1622671.

1. Perduoti visuomeninei organizacijai Levaniškių bendruomenės centrui (kodas 167621613), buveinės adresas: Molėtų r. sav., Levaniškių k., pagal panaudos sutartį neatlygintinai naudoti 5 metų laikotarpiui Molėtų rajono savivaldybei nuosavybės teise priklausančias ir šiuo metu Molėtų „Vyturėlio“ vaikų lopšelio-darželio patikėjimo teise valdomas 12,35 kv. m patalpas (plane pažymėtos 1-28, įsigijimo vertė 3 131,72 Eur) lopšelio-darželio pastate (unikalus numeris 6298-9009-2011, nekilnojamojo turto registro numeris 90/17692), esančiame Molėtų r. sav., Čiulėnų sen., Levaniškių k., įstatuose nurodytai veiklai vykdyti.
2. Perduoti asociacijai Molėtų vietos veiklos grupei „Keisdamiesi keičiame“ (kodas 300052758) pagal panaudos sutartį neatlygintinai naudoti 5 metų laikotarpiui Savivaldybei nuosavybės teise priklausančias ir šiuo metu Molėtų kultūros centro patikėjimo teise valdomas 40,21 kv. m. ploto patalpas (plane pažymėtos 3-4, 3-5, 3-8, įsigijimo vertė 4717,04 Eur) ir bendro naudojimo patalpas - 21,03 kv. m ploto patalpas (plane pažymėtas 3-1, 3-11, 3-12) ir laiptinę - kino teatro pastate (unikalus numeris 6295-3000-9012, nekilnojamojo turto registro numeris 90/20534), esančiame Molėtų r. sav., Molėtų m., Vilniaus g. 45, įstatuose nurodytai veiklai vykdyti.
3. Perduoti asociacijai Lietuvos Respublikos žemės ūkio rūmams (kodas 135199748) pagal panaudos sutartį neatlygintinai naudoti 5 metų laikotarpiui Savivaldybei nuosavybės teise priklausančias ir šiuo metu Molėtų kultūros centro patikėjimo teise valdomas 14,89 kv. m. patalpas (plane pažymėtos 3-7, įsigijimo vertė 1746,74 Eur) ir bendro naudojimo patalpas - 21,03 kv. m ploto patalpas (plane pažymėtas 3-1, 3-11, 3-12) ir laiptinę - kino teatro pastate (unikalus numeris 6295-3000-9012, nekilnojamojo turto registro numeris 90/20534), esančiame Molėtų r. sav., Molėtų m., Vilniaus g. 45, įstatuose nurodytai veiklai vykdyti.
4. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją pasirašyti 1 punkte nurodyto nekilnojamojo turto panaudos sutartį ir turto perdavimo aktą.
5. Įgalioti Molėtų „Vyturėlio“ vaikų lopšelio-darželio direktorę Oną Kavalnienę pasirašyti 2 punkte nurodyto nekilnojamojo turto panaudos sutartį ir turto perdavimo aktą.
6. Įgalioti Molėtų kultūros centro direktorę Ingą Narušienę pasirašyti 3 ir 4 punktuose nurodyto nekilnojamojo turto panaudos sutartis ir turto perdavimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja